**Disocierea**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Întoarce-te la clipa de pe urmă

Tu, suflete, pribeag în univers,

să vezi că ai plecat fără risturnă

și ai lansat scenarii fără sens.

În urma ta, un trup plin de durere

Speranța și-a lipit-o la rever

că ai plecat, uitând de revedere,

spre-a fi la fericire acroter.

Te-a însoțit cu-o zilnică trudință

ținând un jurământ nedeclarat:

Să îți ofere tot de trebuință

ca tu să zbori spre propriul tău regat.

De-a fost puțin, îți cere-acum iertare

că a urmat parcursul omenesc

și-a devenit avid de desfătare,

lăsând la schimb acel regat ceresc.

N-a apucat cu ultima suflare

iertare să îți ceară milostiv

că-n viață te-a trădat cu nepăsare

și nu ți-a fost un sprijin afectiv.

Dar cum să schimbi a sorții programare,

Dumnezeiasca vrere ce-a decis

să-i pună plumb la mâini și la picioare,

iar Zborul să îi fie doar un vis?

Scenarii ai lansat, fără de știre,

să se înalțe spre al tău cămin,

să te urmeze către nemurire

și piedici să îți pună în destin.

Pornite din a lumii adunare

săgeți te vor urma la nesfârșit

călcâiul să ți-l prindă în cătare

iar zborul să-ți devină asfințit.

Dar te asigur că greșesc amarnic

legându-te de trupul îngropat

Și n-or putea să-ți curme zborul trainic

Spre-acel Etern ferit de-al lor păcat.